आपको बता दें कि व्‍हाइट हाउस से रिटायर होने के बाद बराक ओबामा की यह पहली भारत यात्रा है. अमेरिका और भारत के बीच संबंध के बारे में बातचीत करते हुए ओबामा ने कहा, 'मेरा विश्‍वास है कि 21वीं सदी में भारत और अमेरिका दृढ़ साझेदार बन सकते हैं, खासकर ऐसे समय में जब लोकतंत्र पर सवाल उठाए जा रहे हैं. हमारे बीच काफी कुछ एक जैसा है. अमेरिका और भारत का गठजोड़ दुनिया के सबसे पुराने और सबसे बड़े लोकतंत्र के बीच साझेदारी है. मेरा मानना है कि दो सबसे पुराने लोकतांत्रिक देश विकास के लिए काम करेंगे ताकि सबका भला हो सके.